Mirziyoyev Nyu-Yorkdagi terakt yuzasidan ta'ziya izhor etdi 
O‘zbekiston ushbu terrorchilik harakatini surishtiruv ishlariga ko‘mak ko‘rsatish uchun bor kuch va vositalarini ishga solishga tayyor, deyiladi bayonotda.
AQSh huquq-tartibot idoralari Nyu-Yorkda terror xuruji sodir etgan shaxs bu ishga nima sababdan qo'l urganini aniqlashga urinmoqda. Ayblanayotgan shaxs - Sayfullo Soipov, AQShga grin karta bilan 2010-yilda kelgan o'zbekistonlik muhojir. U Nyu-Yorkning sayyohlar bilan gavjum ko'chasida odamlarni yuk mashinasida bosib ketgan. Sakkiz kishi o'lgan, yana 11 odam og'ir ahvolda. Nyu-York shahridagi terrorchilik harakati oqibatida begunoh kishilarning qurbon bo‘lgani munosabati bilan chuqur hamdardligimni qabul qilgaysiz. Ushbu qabih va shafqatsiz jinoyatni hech narsa bilan oqlab bo‘lmaydi. Biz har qanday shakl va ko‘rinishdagi ekstremizm va terrorizmni keskin qoralaymiz. Sodir etilgan fojia zamonamizning bunday g‘ayriinsoniy xavf-xatarlariga qarshi kurashish yo‘lida butun xalqaro hamjamiyat sa’y-harakatlarini birlashtirish zaruratini yana bir bor tasdiqlaydi. O‘zbekiston ushbu terrorchilik harakatini surishtiruv ishlariga ko‘mak ko‘rsatish uchun bor kuch va vositalarini ishga solishga tayyor. Biz Amerika Qo‘shma Shtatlari xalqi bilan har tomonlama birdam ekanimizni izhor etamiz. Qurbon bo‘lganlarning oila a’zolari va yaqinlariga chuqur hamdardlik tuyg‘ularimizni yetkazib qo‘yishingizni so‘rayman. Jarohat olganlarni esa tez fursatlarda sog‘ayib ketishini tilayman. Qayg‘u bilan,